ઉત્તર કાશ્મીરના બારામુલા વિસ્તારમાં સુરક્ષબળો અને આતંકીઓ વચ્ચેની અથડામણમાં વધુ એક આતંકી માર્યો ગયો છે. આ એનકાઉન્ટરમાં હવે માર્યા ગયેલા આતંકીઓની સંખ્યા પાંચ થઈ ગઈ છે. બુધવારે આ એનકાઉન્ટર બારામુલાના રાફિયાબાદમાં થયુ હતુ. રાફિયાબાદમાં સેનાને 5 આતંકવાદીઓ હાજર હોવાની બાતમી મળી હતી. તમને જણાવી દઈએ કે મંગળવારે જમ્મુ કાશ્મીરના બાંદીપોર હેઠળ આવતા ગુરેજ સેક્ટરમાં આઠ આતંકવાદીઓએ ઘૂસણખોરીની કોશિશો કરી હતી. સેના તરફથી આનો જવાબ આપવામાં આવ્યો પરંતુ આમાં મેજર રેંકના એક અધિકારી સહિત ચાર સૈનિકો શહીદ થઈ ગયા હતા. આ એનકાઉન્ટરમા ચાર આતંકી માર્યા ગયા હતા તો ચાર આતંકી ભાગવામાં સફળ થયા હતા.